**З А П О В Е Д № 10**

гр. Кърджали, 07.01.2022 година

ОТНОСНО: Назначаване на комисия за провеждане на конкурс за назначаване на съдебен служител- „съдебен помощник“ и процеса по оценяването на кандидатите във втория и третия етап

На основание чл.343 ал.1 вр. чл.359 вр. чл.80 от ЗСВ вр.чл.139 ал.1 във вр.чл.142 от ПАС, и на основание чл.93- 94 от КТ, и във връзка със Заповед № 433/ 14.12.2021г. на Председателя на Районен съд- Кърджали, с която е обявен конкурс за заемане на длъжността „съдебен помощник“

**З А П О В Я Д В А М :**

**1.** Назначавам комисия за провеждане на обявения конкурс със Заповед № 433/ 14.12.2021г. на Председателя на Районен съд- Кърджали в състав, както следва:

**ПРЕДСЕДАТЕЛ:** Валентин Спасов- заместник- председател на Районен съд- Кърджали

**ЧЛЕНОВЕ:** Невена Калинова- съдия в Районен съд- Кърджали;

Вергиния Еланчева- съдия в Районен съд- Кърджали.

Резервен член: Грета Денчева- съдия в Районен съд- Кърджали.

**2.** Комисията да започне работа на 19.01.2022г. като извърши следното:

2.1. Проверка на наличието на изискуемите документи на подалите заявления за участие в конкурса кандидати в съответствие с изискванията по Заповед № 433/ 14.12.2021г. на Председателя на Районен съд- Кърджали и подаването им в срок;

2.2. Да се произнесе относно допускането и недопускането до участие на кандидатите до втория етап в конкурса съгласно Заповед № 433/ 14.12.2021г. В списъка на недопуснатите кандидати да се посочи основанието за недопускането им, както и че в 7- дневен срок от публикуването на списъците могат да направят възражение пред Председателя на Районен съд- Кърджали;

2.3. Да проведе втори и трети етап от конкурса по обявения в т.VІІ от Заповед № 433/ 14.12.2021г. начин като класира само успешно издържалите конкурса и за резултатите от тях състави протокол, съгласно обявените условия;

2.4. Комисията съобразно получените от кандидатите крайни оценки да състави протокол за класирането им в конкурса съгласно правилата по Заповед № 433/ 14.12.2021г. В 3- дневен срок от приключване на конкурса комисията да представи на Председателя на Районен съд- Кърджали протоколите от проведения конкурс и документите на класираните кандидати.

**3. Процес по оценяването на кандидатите във втория етап** на конкурса, който представлява решаване на два казуса- граждански и наказателен: всеки казус се състои от по 7 въпроса от областта съответно на наказателното и гражданското право и процес. Всяка писмена работа, включваща двата казуса, се оценява поотделно от всеки член на комисията съобразно отговорите подготвените предварително при разработването на казусите, който вписва своята оценка в съответната карта за оценяване, представляваща неразделна част от Заповедта. Картите на членовете на комисията се предават на председателя на комисията за изготвяне на окончателния протокол, който се подписва от членовете на комисията. Оценяването е по шестобалната система общо за двата казуса. При седем и по- малко верни отговори кандидатът се счита за неиздържал втория етап, осем верни отговора се оценява с оценка 3, а всеки следващ верен отговор носи по 0,50 стотни, или за 9 верни отговора се поставя 3,50, за 10 верни отговора- 4,00, за 11 верни отговора- 4,50, за 12 верни отговора- 5,00, за 13 верни отговора- 5,50 и за 14 верни отговора- 6,00. Окончателната оценка на писмената работа от втория етап е средноаритметична от оценката на трите члена на комисията.

**4. Процес по оценяването на кандидатите в третия етап** на конкурса, който представлява събеседване с кандидатите, до който се допускат само издържалите втория етап: при него се задават въпроси с практическа насоченост касаеща правораздаването в първа инстанция и мотивацията за работа в районен съд. Комисията събеседва лично с всеки кандидат като оценяването е по шестобалната система с точност до 0,50 стотни като всеки член поставя оценка на кандидата и я вписва в съответната карта за оценяване, представляваща неразделна част от Заповедта. Крайната оценка от третия етап е средно аритметично от оценките на членовете на комисията. Кандидат получил оценка от третия етап по- ниска от 4,50 се счита за неиздържал този етап от конкурса. Картите за оценяването от членовете на комисията се предават на председателя на комисията за изготвяне на окончателния протокол. За извършеното оценяване на третия етап от конкурса комисията съставя протокол и изготвя списък на допуснатите и недопуснатите до класиране в конкурса кандидати със съответните оценки, който се подписва от членовете на комисията.

Контролът по изпълнение на заповедта възлагам на председателя на Комисията.

Копие от заповедта да се връчи на членовете на комисията, за сведение и изпълнение.

Заповедта ведно с образците на картите за оценяване да се публикуват на интернет страницата на съда.

АДМИНИСТРАТИВЕН РЪКОВОДИТЕЛ –

ПРЕДСЕДАТЕЛ НА РАЙОНЕН СЪД –

КЪРДЖАЛИ: /п/

З.ЗАПРЯНОВА